Bernard Lonergan

Bernard Joseph Francis Lonergan (født 17. desember 1904 i Buckingham i  Quebec i Canada, død 26. november 1984 i Pickering i Ontario) var en kanadisk jesuitt og religionsfilosof. Han foreleste ved blant annet Loyola College (nåværende Concordia University) i Montréal, Gregoriana i Roma og Boston College.

Lonergan, som var nythomist, mente at den katolske teologi hadde behov for en modernisering, imidlertid uten å bryte med eldre tiders teologiske teorier.Lonergan lot seg, som de fleste nythomister, inspirere av pave Leo XIIs encyklika, det vil si pavelig dokument, Aeterni Patris (1879) og dens hovedmotto Vetera novis augere et perficere (latin «Å styrke og perfeksjonere det gamle med hjelp av det nye»).

 Studier 
Lonergan trådte inn i jesuittordenen i 1922 og avla kandidateksamen i filosofi ved Heythrop College i London i 1929. Fire år etter, i 1933, ble han presteviet. Kort tid deretter reiste han til Roma for fordypningsstudier i Thomas av Aquinos filosofi og teologi. Lonergan disputerte i mai 1940 ved Gregoriana på en avhandling om nåden, Gratia Operans: A Study of the Speculative Development in the Writings of St. Thomas of Aquinas.

 Verk og innflytelse 
Etter å ha vendt tilbake fra Roma utga pater Lonergan fire artikler om Thomas av Aquino som skulle få stor innflytelse på oppfatningen av Thomas' tanker omkring kunnskap og erkjennelse.

Mellom 1949 og 1953 skrev Lonergan sitt hovedverk Insight: A Study of Human Understanding, som imidlertid ikke ble publisert før i 1957.Jonsson, Ulf (2004): Med tanke på Gud: en introduktion till religionsfilosofin. Skellefteå: Artos & Norma bokförlag, s. 149. ISBN 91-7580-238-4 I Insight forsøker han å bringe klarhet om hvordan viten og innsikt oppstår hos mennesket. Lonergan ser det som sin oppgave å etablere en metodologi omkring erfaring, kunnskapsprosesser og teologisk refleksjon, og presenterer GEM (Generalized Empirical Method, generell empirisk metode), som utgår fra strømningen transcendental thomisme, grunnlagt av den belgiske jesuitten Joseph Maréchal. Pater Lonergan beskriver GEM som kritisk realisme. Med realisme mener han at vi foretar vurderinger av blant annet fakta som aspirerer til objektivitetskrav, med kritisk mener han at vi gir form til vår kunnskap og våre vurderinger av omverdenen ved å forholde oss kritiske overfor vår egen bevissthet. Det sistnevnte går tilbake på kantianske tan

 Bibliografi i utvalg 
 1957 – Insight: A Study of Human Understanding
 1967 – Verbum: Word and Idea in Aquinas
 1967 – Collection
 1971 – Grace and Freedom: Operative Grace in the Thought of St. Thomas Aquinas
 1973 – Method in Theology

Referanser

 Litteratur 
 Jonsson, Ulf (1999): Foundations for Knowing God: Bernard Lonergan's Foundations for Knowledge of God and the Challenge from Antifundationalism. Frankfurt am Main: Lang. 
 Jonsson, Ulf (2004): Med tanke på Gud: en introduktion till religionsfilosofin. Skellefteå: Artos & Norma bokförlag. 

 Eksterne lenker 
  Bernard Lonergan Archive
 The Lonergan Website – Concordia University, Montreal, Quebec, Canada
 Lonergan Research Institute, Toronto
 Lonergan Institute, Boston College
 Lonergan Centre, Saint Paul University, Ottawa, Ontario, Canada
 Quotes
 Bernard Joseph Francis Lonergan  at The Canadian Encyclopedia
 Commentary and Notes on Insight (med en podcast)]

Kategori:Canadiske katolske prester
Kategori:Canadiske jesuitter
Kategori:Canadiske filosofer
Kategori:Canadiske teologer
Kategori:Personer fra Outaouais